Tafila

Tafila () – miestas pietinėje Jordanijoje, 183 km į pietvakarius nuo Amano. Muchafazos centras. Žemės ūkio regiono prekybinis centras (alyvuogės, vynuogės, figos), verčiamasi amatais, turizmu. Cemento pramonė. Miesto apylinkėse yra svarbūs fosfatų telkiniai. Veikia universitetas.

Tafilos apylinkėse trykšta mineralinės versmės, į vakarus nuo miesto driekiasi vaizdingas Vadi Arabos tektoninis slėnis (įkurtas Danos gamtos rezervatas). Netoliese yra Edomo karalystės sostinės Bozros griuvėsiai.

 Istorija 

Tafilos apylinkės gyvenamos nuo akmens amžiaus. Seniausia žinoma miestą valdžiusi valstybė buvo Edomas. Biblijoje miestas vadinamas Tofelu (). Vėliau Tafilą užkariavo nabatėjai. Romėnų laikais buvo pavaldus Gasanidams.

Kategorija:Jordanijos miestai